OBAVIJEST O UPISIMA U PRVI RAZRED ŠKOLSKE GODINE 2020./2021.

**Upis djece u prvi razred osnovne škole na području Splitsko-dalmatinske županije za školsku godinu 2020./2021.**

provest će se prema [Planu upisa Upravnog odjela za prosvjetu, kulturu, tehničku kulturu i sport SDŽ](http://os-plokite-st.skole.hr/dokumenti?dm_document_id=811&dm_dnl=1), sukladno odredbama članka 16. i 17. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18 i 98/19) te članka 5. Pravilnika o postupku utvrđivanja psihofizičkog stanja djeteta, učenika te sastavu stručnoga povjerenstva (NN broj 67/14) u suradnji sa osnivačima osnovnih škola ([Grad Split](http://www.split.hr/Default.aspx), [Grad Makarska](http://makarska.hr/), [Splitsko-dalmatinska županija](http://www.dalmacija.hr/)) i osnovnim školama u SDŽ ([Popis osnovnih škola u SDŽ s upisnim područjima](http://os-plokite-st.skole.hr/dokumenti?dm_document_id=697&dm_dnl=1)).

1.Prijava djece za upis u prvi razred osnovne škole u šk. god. 2020./2021. provodit će se u vremenu **od 10. do 20. veljače 2020. elektronskim putem (on-line)**na obrascu **prijave**upisa što će biti objavljeno na web stranici Upravnog odjela ([www.dalmacija.hr](http://www.dalmacija.hr)).

**Školski obveznici**su:

**-**djeca rođena **od 1. travnja 2013. do 31. ožujka 2014.,  
-**djeca rođena od **1. travnja 2014. godine do 31. prosinca 2014.** za koju roditelji, odnosno   staratelji žele ostvariti pravo na **prijevremeni upis**u prvi razred osnovne škole  
**-**djeca kojima je za šk.god. 2019./2020. rješenjem, **odgođen upis**u prvi razred osnovne škole,  
- djeca koja trebaju **privremeno oslobađanje od upisa**u prvi razred osnovne škole.

Učenik se prijavljuje za **upis u školu prema prebivalištu**odnosno upisnom području škole (**matična škola**), gdje se obavlja provjera spremnosti djeteta za upis (**testiranje i liječnički pregled**) sukladno dogovoru sa roditeljem.

*Ako se dijete želi iz opravdanog razloga upisati u školu kojoj ne pripada prema upisnom području (npr. cjelodnevni boravak) u postupku prijave, prijavljuje obje škole s naznakom željene škole i razloga.*

2. Nakon obavljene elektronske prijave,**roditelj odnosno staratelj obavezno se treba javiti školi u vremenu od 2. do 9. ožujka 2020. god**. radi dogovora o terminu utvrđivanja psihofizičke spremnosti za školu.

**Potrebna dokumentacija**: OIB, domovnica, rodni lista djeteta (neovjereni preslici bez obzira na termin izdavanja istih)

***Upisno područje OŠ Pojišan****: Zvonimirova ulica, Poljička cesta, Spinčićeva, Zlodrina poljana, Sv. Petra Starog, Bregovita, Pojišanska, Klarina, Viška, Šetalište Bačvice, Šetalište Petra Preradovića, Matije Gupca, Theodorea Roosevelta, Petra Hektorovića, Jure Kaštelana, Ivana Gorana Kovačića, Gospinica, Put Firula, Lazarica,  Majstora Radovana, Šegvićeva, Duvanjska, Trg Mihovila Pavlinovića, Jadranska, Prilaz braće Kaliterne, Vlahe Bukovca, Hatzeov perivoj (sve ulice kotara Bačvice), kao i ulice koje graniče s upisnim područjem škole.*

U našoj školi učenici se upisuju u redovne razredne odjele i odjele cjelodnevnog boravka učenika.

3. Za **odgodu upisa** za školsku godinu 2020./2021. **ne podnosi se zahtjev** već je potrebno u **prijavi online** označiti: "najava za odgodu upisa"

**Za prijevremeni upis** roditelj odnosno staratelj **osim prijave online,** dostavlja osnovnoj školi i mišljenje stručnog tima predškolske ustanove.

**Za privremeno oslobađanje od upisa u prvi razred (djeca sa težim oštećenjem zdravlja**), roditelj odnosno staratelj podnosi zahtjev Upravnom odjelu na priloženom **obrascu 6**. Uz zahtjev prilaže i medicinsku dokumentaciju.

[**Obrazac 6**](http://os-plokite-st.skole.hr/dokumenti?dm_document_id=812&dm_dnl=1)

Za područje Grada Splita, zahtjev se upućuje na adresu:  
Upravnom odjelu za prosvjetu, kulturu, tehničku kulturu i sport SDŽ, 21000 Split,Vukovarska 1 i/ili e-mailom: [prosvjeta-kultura@udu-sdz.hr](mailto:prosvjeta-kultura@udu-sdz.hr).

Postupak utvrđivanja psihofizičkog stanja djece radi upisa u prvi razred osnovne škole **provodi se u osnovnoj školi kojoj dijete pripada prema upisnom području** u razdoblju **od 31.ožujka do 15. lipnja 2020.godine**.

Ako se dijete upisuje u osnovnu školu kojoj ne pripada prema upisnom području, osnovna škola koju će dijete pohađati pisanim putem **će zatražiti** od osnovne škole kojoj dijete pripada prema upisnom području **mišljenje o psihofizičkoj spremnosti djeteta**za upis u prvi razred osnovne škole.

U obrascu možete odabrati željeni prvi strani jezik. Rano učenje prvog stranog jezika moguće je prema Zakonu o odgoju i obrazovanju u osnovnoj i srednjoj školi već od prvog razreda osnovne škole. Odabrani strani jezik za koji se roditelj izjasni time postaje prvi obvezni jezik, a izbor drugog i trećeg stranog jezika odvija se u četvrtom razredu osnovne škole.